**ΣΧΟΛΙΑΣΜΟΣ ΙΣΤΟΡΙΚΗΣ ΠΗΓΗΣ: Ο Β΄ ΑΠΟΙΚΙΣΜΟΣ**

**Αξιοποιώντας τις ιστορικές σας γνώσεις και τις πληροφορίες των ακόλουθων ιστορικών πηγών να σχολιάσετε: α) τον τρόπο οργάνωσης του αποικισμού και β) τις σχέσεις που ανέπτυσσε η μητρόπολη τις αποικίες της.**

**ΚΕΙΜΕΝΟ 1**

 «Η αποικία ήταν μια επιχείρηση (= προσπάθεια, απόπειρα) που την αναλάμβανε το δημόσιο (= το κράτος). […] Οι μετανάστες έπαιρναν από την κοινή εστία της πόλης τους φωτιά, για ν’ ανάψουν την εστία της νέας τους πατρίδας. […] Όταν η αποικία, κάτι που συνέβαινε συχνά, έπαιρνε με τη σειρά της την απόφαση να δημιουργήσει η ίδια με τη σειρά της μια δική της νέα πόλη, ήταν έθιμο ομόφωνο να ζητά από τη μητρόπολη τον αρχηγό των αποίκων, δηλ. τον οικιστή. […] Η πολιτική σπουδαιότητα του αποικισμού καθαγιαζόταν από τη θρησκεία και ήταν υποχρεωτικό, […], όποτε θα γινόταν ένας αποικισμός, να ζητούν τη συγκατάθεση του δελφικού θεού (…)».

John Bagnell Bury – Russell Meiggs, *Ιστορία της Αρχαίας Ελλάδας*, Εκδόσεις Καρδαμίτσα, Αθήνα 1978, σ. 107–108 (διασκευή)

**ΚΕΙΜΕΝΟ 2**

 «Ο δεσμός μεταξύ τους ήταν βασικά δεσμός σαν αυτόν που συνδέει τα παιδιά με τους γονείς τους. Ο δυνατός δεσμός [...] γινόταν φανερός στη συμμετοχή σε κοινές θρησκευτικές γιορτές [...] και στη γενική και συνεχή εφαρμογή των θρησκευτικών, κοινωνικών και πολιτικών εθίμων και θεσμών (= νόμων, κανόνων) της παλιάς πόλης στη νέα πόλη. (Οι αποικίες) συνδέονταν με τη μητρόπολη με τους πιο σταθερούς δεσμούς συμμαχίας (…)».

George Willis Botsford – Charles Alexander Robinson, Αρχαία Ελληνική Ιστορία, Μορφωτικό Ίδρυμα Εθνικής Τραπέζης, Αθήνα 1977, σ. 71–72